text: রাজগড় রাজ্য   ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির ভোপাল এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী রাজগড় শহরটি বর্তমানে মধ্যপ্রদেশ রাজ্যে রাজগড় জেলায় অবস্থিত।
  
  রাজগড় রাজ্যটি ২,৪৯২ বর্গ কিলোমিটার (৯৪০ বর্গ মাইল) ক্ষেত্রফল জুড়ে বিস্তৃত ছিলো এবং ১৯০১ খ্রিস্টাব্দের জনগণনা অনুসারে এটির জনসংখ্যা ছিলো ৮৮,৩৭৬ জন৷ ১৯১১ খ্রিস্টাব্দের রেকর্ড অনুসারে রাজ্যটির রাজস্বের পরিমাণ ছিলো ৩৩,০০০ ভারতীয় মুদ্রা, যার মধ্যে ৩,৬৪০ যেত গোয়ালিয়রের সিন্ধিয়ার নিকট৷ ১৯০১ খ্রিস্টাব্দে এটির রাজস্বের পরিমাণ ছিলো সর্বাধিক, প্রায় ৪৫০,০০০ ভারতীয় মুদ্রা এবং ঐ এককে রাজ নির্বাহীবাবদ প্রাপ্তি ছিলো ১৪০,০০০৷ মূল উৎপাদিত খাদ্যের মধ্যে পণ্য ছিলো দানাশস্য ও পেঁয়াজ৷
  
  ইতিহাস 
  রাজগড় নরসিংহগড় অঞ্চলে পূর্বে ঊমাতওয়াড়া নামে একটি রাজ্য ছিলো এবং এই রাজ্যটির শাসক ১৪৪৮ খ্রিস্টাব্দে রাউত উপাধি গ্রহণ করেন, যা বংশ পরম্পরায় অবর্তিত হতে থাকে৷
   
  ১৬৮১ খ্রিস্টাব্দে ঊমাতওয়াড়া রাজ্য রাউত ছত্তর সিঙের সময়ে রাজগড় ও নরসিংহগড় নামে দুই রাজ্যে বিভক্ত হয়ে যায় তার দুই পুত্রের মধ্যে৷ রাউত মোহন সিং পান নরসিংহগড় রাজ্য এবং রাউত পরাশ্রমজী পান রাজগড় রাজ্য৷ রাউতের কন্যা মৃণালিনী দেবী হিমালয়ে পলায়ন করেন এবং তার নতুন রাজ-আসনের নামকরণ করেন রাজগড়, বর্তমানে এটি হিমাচল প্রদেশে অবস্থিত৷ 
  
  ১৯৪৭ খ্রিস্টাব্দে ভারতের স্বাধীনতা লাভের পর এই রাজগড় রাজ্য ভারতীয় অধিরাজ্যের অন্তর্ভুক্ত হয়। স্বাধীন ভারতে প্রাথমিকভাবে ১৯৪৮ খ্রিস্টাব্দে এটিকে মধ্যভারত ও পরে ১৯৫৬ খ্রিস্টাব্দের পয়লা নভেম্বর তারিখে নবগঠিত মধ্যপ্রদেশ রাজ্যে অংশীভূত করা হয়।
  
  শাসকবর্গ 
  ১৮৭২ খ্রিস্টাব্দ অবধি রাজগড় দেশীয় রাজ্যের শাসক রাউত উপাধিতে ভূষিত হতেন৷ পরে একজন রাউত ইসলাম ধর্ম গ্রহণ করলে তিনি নবাব আখ্যা পান৷ ১৮৮০ থেকে রাউত উপাধি পুনরায় ফেরত আসে ও ১৮৮৬ খ্রিস্টাব্দ থেকে শাসকগণ রাজা উপাধি পান৷
  
  ঊমত রাউত 
   ১৬৩৮ – ১৪ এপ্রিল ১৭১৪ মোহন সিং
   ১৭১৪ – ১৭৪০ অমর সিং
   ১৭৪০ – ১৭৪৭ নরপত সিং
   ১৭৪৭ – ১৭৭৫ জগৎ সিং 
   ১৭৭৫ – ১৭৯০ হামির সিং 
   ১৭৯০ – ১৮০৩ প্রতাপ সিং 
   ১৮০৩ – ১৮১৫ পৃথ্বী সিং 
   ১৮১৫ – ১৮৩১ নেওয়াল সিং
   ১৮৩১ – ১৮৭২ মোতি সিং
   ১৮৪২ – নভেম্বর ১৮৪৭ ঠাকুর খোক সিং – প্রশাসক
  
  নবাব 
   ১৮৭২ – অক্টোবর ১৮৮০ মহম্মদ আবদাল-ওয়াসি খান (মোতি সিং ইসলাম ধর্ম গ্রহণ করেন)
  
  রাউত 
   ১৮৮০ – ১৮৮২ বখতাওয়ার সিং
   ৬ জুলাই ১৮৮২ – ১ জানুয়ারি ১৮৮৬ বলভদ্র সিং
  
  রাজা
   ১ জানুয়ারি ১৮৮৬ – জানুয়ারি ১৯০২ বলভদ্র সিং
   ২০ জানুয়ারি ১৯০২ – ৯ জানুয়ারি ১৯১৬ বাণী সিং (১ জানুয়ারি ১৯০৮ থেকে স্যার বাণী সিং)
  ২০ আগস্ট ১৯০৮ – ২১ নভেম্বর ১৯৪০ রাম সিং     (হিমাচলি অংশ)
   ১৭ জানুয়ারি ১৯১৬ – ২৬ অক্টোবর ১৯৩৬ বীরেন্দ্র সিং (১ জানুয়ারি ১৯১৮ থেকে স্যার বীরেন্দ্র সিং)
   ১৮ ডিসেম্বর ১৯৩৬ – ১৫ আগস্ট ১৯৪৭ বিক্রমাদিত্য সিং
  ২১ নভেম্বর ১৯৪০ – ১৫ আগস্ট ১৯৪৭ রামচরণ সিং (হিমাচলি অংশ)
  
  তথ্যসূত্র
  
  বিষয়শ্রেণী:মধ্যপ্রদেশের ইতিহাস
  বিষয়শ্রেণী:মধ্যপ্রদেশের দেশীয় রাজ্য
title: রাজগড় রাজ্য